## PATVIRTINTA

Jonavos „Neries“ pagrindinės mokyklos

direktorės 2025 m. rugsėjo 8 d.

įsakymu Nr. V-139

**JONAVOS „NERIES“ PAGRINDINĖ MOKYKLA**

**MOKINIŲ NAUDOJIMO(SI) MOBILIUOJU TELEFONU TAISYKLĖS**

**I SKYRIUS**

**BENDROSIOS NUOSTATOS**

1. Taisyklės (toliau Taisyklės) parengtos vadovaujantis Lietuvos Respublikos švietimo, mokslo ir sporto ministro ir Lietuvos sveikatos apsaugos ministro 2025 m. liepos 31 d. įsakymu Nr. V- 807/ V- 726 ,,Mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijos“, Lietuvos Respublikos sveikatos apsaugos ministerijos 2011 m. rugpjūčio 31 d. pranešimu Nr. 10-(192-11.3)-6626 ,,Dėl atsargumo priemonių taikymo mokyklose siekiant išvengti galimo neigiamo poveikio vaikų sveikatai naudojant mobiliuosius telefonus“, Jonavos „Neries“ pagrindinės mokyklos mokinių elgesio taisyklių (2025 m. rugpjūčio 29 d. mokyklos direktoriaus įsakymas Nr. V- 118 „Dėl Jonavos „Neries“ pagrindinės mokyklos mokinių elgesio taisyklių patvirtinimo“) 5.16. punktu, Tėvų tarybos posėdžio 2024 m. spalio 17 d. protokolu Nr. 1, Mokyklos tarybos posėdžio 2024 m. spalio 31 d. protokolu Nr. 1S-5.
2. Šiomis Taisyklėmis siekiama:
   1. sumažinti žalos vaikų sveikatai riziką, irzlumą, atsirandantį vaikus atitraukus nuo mobiliųjų įrenginių, negebėjimą koncentruoti dėmesio;
   2. apsaugoti vaikus nuo pavojingo turinio internete, patyčių mokinių ir mokyklos darbuotojų atžvilgiu;
   3. vykdyti priklausomybės nuo mobiliųjų įrenginių prevenciją;
   4. užkrinti mokyklos saugią, ugdymui palankią mokyklos aplinką ir vidaus tvarką.
3. Taisyklėse vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamas sąvokas.

**II SKYRIUS**

**BENDROSIOS NAUDOJIMO(SI) MOBILIUOJU TELEFONU TAISYKLĖS**

1. Mokytojai pamokų metu telefonais privalo naudotis atsakingai ir tik būtinais atvejais.
2. Mokykla neatsako už mobiliųjų telefonų, ausinukų saugojimą. Už tai atsakingi patys šių daiktų turėtojai ir jų tėvai.
3. Klasių vadovai rekomenduoja tėvams susitarti su savo vaikais dėl mobiliųjų telefonų nesinešimo į mokyklą. Esant poreikiui susisiekti su tėvais, mokinys gali pasinaudoti raštinėje esančiu telefonu arba su tėvais susisieks klasės vadovas ar pagalbos mokiniui specialistas.

**III SKYRIUS**

**MOBILIŲJŲ TELEFONŲ NAUDOJIMO(SI) TAISYKLĖS MOKINIAMS**

1. Draudžiama mobiliuoju telefonu mokyklos teritorijoje ir kieme filmuoti ir fotografuoti.
2. Mokiniams, atsinešusiems mobiliuosius telefonus į mokyklą, privaloma laikytis šių taisyklių:
   1. 1–4 kl. mokiniai telefonus atiduoda klasės mokytojai prieš pirmą pamoką.
   2. 5–10 klasių mokiniai prieš pirmą, pamoką telefonus palieka klasės vadovo (jam nesant, kito priskirto mokytojo kabinete) telefonų laikymui skirtoje vietoje/dėžutėje. Telefonus mokiniai pasiima po paskutinės pamokos.
   3. Esant poreikiui telefonais pasinaudoti ugdymo procese dalyko mokytojas iš anksto tai suderina su klasės vadovu. Dalyko mokytojas pasiima telefonus ir juos grąžina klasės vadovui.
   4. Esant poreikiui, suderinus su klasės vadovu, telefonu mokinys gali pasinaudoti pertraukos metu.
   5. Esant poreikiui susisiekti su tėvais (globėjais, rūpintojais) mokinys gali kreiptis į klasės vadovą, socialinį pedagogą, psichologą, raštinę.
   6. Popamokinėje veikloje (NŠ užsiėmimų metu, pailgintos darbo dienos grupėje) naudotis mobiliuoju telefonu galima tik gavus mokytojo ar auklėtojo leidimą.
3. Jei mokiniai nesilaiko naudojimosi mobiliaisiais telefonais taisyklių:
   1. mokinys yra įspėjamas, apie tai informuojami mokinio tėvai;
   2. jei mokinys atsisako klasės vadovo kabinete palikti į mokyklą atsineštą telefoną, klasės vadovas gali kviestis socialinį pedagogą ar mokyklos administracijos atstovą. Fiksuojamas drausmės pažeidimo faktas, informuojami tėvai;
   3. jei mokinys tris kartus pažeidžia naudojimo (si) mobiliaisiais telefonais taisykles, jo elgesys, pasikvietus tėvus, svarstomas Vaiko gerovės komisijos posėdyje.

10.Klasė, negavusi įspėjimų dėl mobiliųjų telefonų naudojimo taisyklių pažeidimo, gauna papildomų taškų Aktyviausios klasės rinkimuose.

1. Užtikrinant mokymosi sąlygas mokiniams, kuriems dėl jų sveikatos ar kitų objektyvių aplinkybių reikalinga naudotis asmeniniais informacinių technologijų įrenginiais, mokinio tėvai mokyklos direktoriui pateikia argumentuotą prašymą.

**IV SKYRIUS**

**BAIGIAMOSIOS NUOSTATOS**

1. Naudojimosi mobiliaisiais telefonais mokykloje taisyklės paviešinamos mokyklos interneto svetainėje.
2. Su mobiliųjų telefonų naudojimo(si) taisyklėmis klasių vadovai supažindina mokinius pasirašytinai, tėvus – elektroniniame dienyne ir klasių susirinkimų metu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_